El departament d'Activitat Física, Salut i Esports presenta el programa ‘Estiu a la Mar’
17 de maig 2023

![](/media/x4pnrx0e/1951c.jpg?width=850&height=561.8806306306307)

El programa _Estiu a la Mar_ 2023 es realitzarà durant els mesos de juny, juliol i agost d'enguany a les platges del Port de Sagunt i Almardà. Durant el seu transcurs es realitzaran competicions esportives, així com activitats físiques terrestres i aquàtiques, a més de campus esportius. El regidor delegat d'Activitat Física, Salut i Esports de l'Ajuntament de Sagunt, Javier Timón, junt amb una de les tècniques del departament d'Activitat Física, Salut i Esports, Teresa Ferri, han presentat el programa en el saló de plens de l'Ajuntament de Sagunt.

«**Volem destacar que continuem impulsant i desenvolupant el Punt Nàutic, amb més i millors activitats cada any**», ha afirmat Javier Timón. El programa _Estiu a la Mar_ també inclourà classes de ioga i gimnàstica, com és habitual. A més, diferents clubs de la localitat han proposat diverses competicions esportives, com la travessia nadant, tornejos de vòlei platja, tenis platja o handbol platja, etcètera. Javier Timón ha volgut fer èmfasi en una de les novetats del programa d'enguany, la primera regata de _paddle_ SUP.

Es tracta, per tant, d’«**una proposta d'activitats molt variades per a complir amb el principal objectiu de l'esport i l'activitat física**», ha assegurat Javier Timón. Així mateix, ha posat en valor l'espai en el qual es desenvoluparà el programa d’_Estiu a la Mar_, les platges del Port de Sagunt i Almardà, a les quals ha definit com «**un magnífic entorn**».

![](/media/gg5fyn1a/portada-c.jpg?width=561.8806306306307&height=850)

*   [](http://www.facebook.com/sharer.php?u=https://aytosagunto.es/va/actualitat/el-departament-d-activitat-fisica-salut-i-esports-presenta-el-programa-estiu-a-la-mar/ "Facebook")
*   [](http://twitter.com/share?url=https://aytosagunto.es/va/actualitat/el-departament-d-activitat-fisica-salut-i-esports-presenta-el-programa-estiu-a-la-mar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-d-activitat-fisica-salut-i-esports-presenta-el-programa-estiu-a-la-mar/ "Linked In")
*   [](mailto:?body=https://aytosagunto.es/va/actualitat/el-departament-d-activitat-fisica-salut-i-esports-presenta-el-programa-estiu-a-la-mar/)